Решение на Съда (първи състав) от 19 септември 2024 г. — Комисия/Република Малта
(Дело C-23/23)1
(Неизпълнение на задължения от държава членка — Директива 2009/147/ЕО — Опазване на дивите птици — Член 5, член 8, параграф 1 и член 9, параграф 1 — Дерогационен режим, разрешаващ улова на седем вида диви чинки — Правомощие на държавите членки да предвиждат дерогации за целите на научните изследвания — Условия)
Език на производството: английски
Страни
Ищец: Европейска комисия (представители: C. Hermes и R. Lindenthal)
Ответник: Република Малта (представители: A. Buhagiar подпомаган от D. Sarmiento Ramírez-Escudero, abogado)
Диспозитив
Като е приела дерогационен режим, разрешаващ улова на седем вида диви чинки, а именно обикновена чинка (Fringilla coelebs), обикновено конопарче (Carduelis cannabina), кадънка (Carduelis carduelis), зеленика (Carduelis chloris), черешарка (Coccothraustes coccothraustes), диво канарче (Serinus serinus) и елшова скатия (Carduelis spinus), Република Малта не е изпълнила задълженията си по член 5 и член 8, параграф 1, във връзка с член 9, параграф 1 от Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици.
Осъжда Република Малта да заплати съдебните разноски.
____________
1 ОВ C 83, 6.3.2023 г.